stanford-oval/wikipedia huggingface dataset:
Mi stamatás

|  Mi stamatás Μη σταματάς> Kappaleen tiedot |
| --- | --- |
Esittäjä(t):  Kyriákos Zoumpoulákis & Dímos Van Béke
Säveltäjä(t):  Áristos Moschovákis
Sanoittaja(t):  Rodoúla Papalamprianoú
Euroviisutiedot
Vuosi:  1993
Maa:  Kypros
Kieli:  kreikka
Sijoitus:  19.
Pisteet:  17
Sanat:  sanoitus
Muuta:  Kapellimestarina Giórgos Theofánous
Mi stamatás (kreik. Μη σταματάς, ”Älä pysähdy”) on Kyriákos Zoumpoulákiksen & Dímos Van Béken esittämä kappale, joka edusti Kyprosta vuoden 1993 Eurovision laulukilpailussa Irlannin Millstreetissä.
Kappale sijoittui Euroviisuissa 25 maan joukosta sijalle 19. 17 pisteellä.
Moritz von Hessen

Moritz von Hessen Kronbergin linnassa vuonna 2010.
Moritz von Hessen (6. elokuuta 1926 Racconigi, Piemonte, Italia – 23. toukokuuta 2013 Frankfurt am Main, Saksa) oli saksalainen yrittäjä ja Hessen-Brabantin ruhtinassuvun päämies. Hän oli Suomen kuninkaaksi vuonna 1918 valitun Hessenin prinssin Friedrich Karlin pojanpoika. Maailmanpoliittisen tilanteen vuoksi Suomen kuningaskuntahanke kuitenkin hautautui, eikä Friedrich Karlista tullut kuningasta. Suomalaisissa viestimissä on spekuloitu, että jos historia olisi mennyt toisin ja Friedrich Karlista olisi tullut Suomen kuningas, Moritz von Hessenistä olisi saattanut hänen suorana jälkeläisenään tulla myös Suomen kuningas. Moritz ei kuitenkaan koskaan julistautunut Suomen kruununtavoittelijaksi.
Kirjallisuutta

Michael L. Nash, "The last King of Finland". Royalty Digest Quarterly, 2012 : 1
Aiheesta muualla

Kuvia tai muita tiedostoja aiheesta Moritz von Hessen Wikimedia Commonsissa
FAZ Online vom 24. Mai 2013: Moritz Landgraf von Hessen gestorben (saksaksi)
Offenbach Post Online vom 24. Mai 2013: Moritz Landgraf von Hessen - Familienoberhaupt gestorben (saksaksi)
Mi Gente

| ”Mi Gente” J Balvin & Willy William |
| --- | --- | --- |

Singlen tiedot
 Albumilta: Vibras
 Äänitetty : 2017
 Julkaistu: 30. kesäkuuta 2017
 Formaatti: digitaalinen lataus
 Tuottaja(t): Willy William
 Tyylilaji: moombahton, reggaeton
 Kesto: 03.09
 Levy-yhtiö: Scorpio, Universal Latin
J Balvinin muut singlet
| ”Bonita” 2017 | ”Mi Gente” 2017 | ”Sensualidad” 2017 |
Willy Williamin muut julkaisut
| ”Voodoo Song” 2017 | ”Mi Gente” 2017 | ”Me Gusta” 2018 |
Mi Gente on kolumbialaisartisti J Balvinin sekä ranskalaisartisti Willy Williamin kappale. Sen julkaisivat Scorpio Music ja Universal Latin J Balvinin neljännen, Vibras-studioalbumin ensimmäisenä singlenä 30. kesäkuuta 2017. Yhdysvaltain CHR-kanavilla kappale julkaistiin 18. heinäkuuta 2017. Kappale on miksattu versio Williamin kappaleesta "Voodoo Song". Kappaleesta on toteutettu myös miksattu versio jolla vierailee yhdysvaltalaisartisti Beyoncé, joka julkaistiin 28. syyskuuta 2017.
Kappaleelle on toteutettu myös 36 Gradosin ohjaama musiikkivideo, joka julkaistiin videopalvelu YouTubessa singlen julkaisupäivänä. Videolla nähdään lukuisia ihmisiä tanssimassa ympäri maailmaa ja sillä esiintyy myös lukuisia julkkiksia cameo-roolissa kuten italialaismiljonääri Gianluca Vacchi. Video on voittanut Japanissa MTV Video Music Awardin.
"Mi Gente" oli kaupallisesti kansainvälinen menestys, sen päästyä singlelistan kärkeen seitsemässätoista eri valtiossa kuten Alankomaissa, Chilessä, Italiassa, Kolumbiassa ja Tšekissä. Lisäksi se pääsi listan viiden parhaan joukkoon muun muassa Irlannissa, Itävallassa, Ruotsissa, Suomessa ja Sveitsissä.
Käännös suomeksi
Salaviinanpolttajat

| Salaviinanpolttajat |
| --- | --- |
 Elokuvamainos 31.5.1907 Helsingin Sanomissa.
Ohjaaja:  Louis Sparre Teuvo Puro
Käsikirjoittaja:  JV-s (oikea nimi ei ole tiedossa)
Tuottaja:  Karl Emil Ståhlberg
Säveltäjä:  ei musiikkia
Kuvaaja:  Frans Engström
Lavastaja:  Carl Fager
Pääosat:  Teppo Raikas   Teuvo Puro   Jussi Snellman   Eero Kilpi   Alex Rautio
Valmistustiedot
Valmistusmaa:  Suomi
Ensi-ilta:  29. toukokuuta 1907
Kesto:  20 minuuttia
Alkuperäiskieli:  suomi
Budjetti:  ei tiedossa
Aiheesta muualla
IMDb 
Elonet
Infobox OKNimi-testi OK: 
Salaviinanpolttajat (ruots. Lönnbrännare, rinnakkainen nimi suomeksi myös Paloviinan polttajat) on ensimmäinen suomalainen näytelmäelokuva vuodelta 1907. Se oli myös ensimmäinen Venäjän keisarikunnassa tehty fiktioelokuva. Elokuva ei ole säilynyt. Elokuvan tuotti valokuvaamo Atelier Apollon omistaja Karl Emil Ståhlberg.
Juoni

Elokuvan kuvamateriaali ja käsikirjoitus ovat tuhoutuneet. Tästä huolimatta elokuvan juoni on suhteellisen hyvin tiedossa, sillä sen tekijät ovat kertoneet siitä muistelmissaan ja siitä on säilynyt lehti-ilmoitusten juonitiivistelmiä. Helsingin Sanomissa oli seuraava kuvaus:
»Kaksi viinan polttajaa ovat korpeen rakentaneet salapolttimon, jossa salaa polttaa kituuttavat viinaa kaikessa rauhassa ja sovinnossa, ovatpa vielä sikanassunkin sinne kulettaneet rankkia syömään. Saatuaan keitoksensa valmiiksi ja maistettuaan iloliemensä hyvyyttä tulee heidän luokseen kaikkien tuttava Junkkari korpirojua ostamaan. Maistettuaan ostamaansa tavaraa ja saatuaan keittäjiltä muutamia naukkuja kaupantekijäisiksi ryhtyvät ystävykset kortinlyöntiin joka kuitenkin päättyy ilmitappeluun Junkkarin tekemän pelipetoksen vuoksi. Tappelun parhaillaan riehuessa huomaa Junkkari kutsumattomia vieraita, nimismiehen ja poliisin, saapuvan paikalle ja lähtee käpälämäkeen, jättäen mestarit viinoineen ruununmiesten kouriin tekemään tiliä luvattomista toimistaan.» 
(Helsingin Sanomat 29. toukokuuta 1907.)
Näyttelijät

| 0 | 1 | 2 |
| --- | --- | --- |
|  Teppo Raikas  | … |  Salapolttaja   |
|  Teuvo Puro  | … |  Junkkari   |
|  Jussi Snellman  | … |  Nimismies   |
|  Eero Kilpi  | … |  Salapolttaja   |
|  Alex Rautio  | … |  Nimismiehen apulainen   |
Tuotanto

Sakari Toiviaisen mukaan elokuvatuotanto Suomessa oli itsenäisyyden ensi vuosiin asti ”suppeaa ja haparoivaa, mutta löysi vähitellen linjansa kansallisen identiteetin ja kulttuurin rakennustyöstä: kansalliset aiheet olivat arvo sinänsä, samalla kun korostettiin kotimaisen tuotannon tärkeyttä, eroa ja kilpailuasetelmaa ulkomaiseen elokuvaan nähden”.tarvitaan parempi lähde
Elokuvan aiheen löytämiseksi valokuvaamo Atelier Apollo järjesti tammikuussa 1907 käsikirjoituskilpailun johon tuli 652 ehdotusta. Kilpailun voittajaksi valittiin nimimerkki JV-s:n Salapolttimo-niminen ehdotus; toiseksi kilpailussa tuli kuplettilaulaja J. Alfred Tanner Esteluistelukilpailu-nimisellä ehdotuksellaan. Kilpailun voittajan on kerrottu olleen nimismies, mutta tämä tieto on kyseenalaistettu. Hannu Salmen mukaan nimimerkkiä JV-s olisi käyttänyt John Hedberg.
Kansallisteatterin näyttelijä Teuvo Puro, joka esitti myös Salaviinanpolttajien pääosaa, lienee ollut vahvasti kiinni myös elokuvan ohjaustyössä. Elokuvan toiseksi toteuttajaksi on mainittu Suomessa vaikuttanut ruotsalainen taidemaalari Louis Sparre. Elokuvan kuvaaja Frans Engström oli alun perin ruotsalainen, Ståhlbergin Atelier Apolloon palkkaama kuvaaja. Engström koulutti alalle kaksi toimijaa, kuvausapulaisina toimineet Hjalmar Hårdhin ja Oscar Lindelöfin. Järjestäjänä ja lavastajana oli myöhempien aikojen lavastajamestari ja ohjaaja Karl Fager.
Elokuvan kuvaukset aloitettiin maaliskuussa 1907 Helsingin Mäntymäellä. Kuvauksia tehtiin myös Alppilassa. Kuvausten alkuvalmistelut sujuivat Oscar Lindelöfin ja Teuvo Puron mukaan talkoohengessä. Viinapannua esittänyt kuparikattila lainattiin museosta ja sika Helsingin teurastamosta sekä muuta rekvisiittaa Kansallisteatterista. Mäntymäki oli valittu kuvauspaikaksi, koska siellä toivottiin olevan tarpeeksi lunta talvinäkymää varten.
Salaviinanpolttajien ensi-ilta oli 29. toukokuuta 1907 Maailman Ympäri -teatterissa Mikonkatu 5:ssä. Esityksessä oli ajalle tyypillisesti myös muitakin elokuvia, mutta Salaviinanpolttajat oli niistä keskeisimmässä asemassa. Sen juoni selostettiin ohjelmatiedoissa tarkimmin. Salaviinanpolttajien lisäksi teatterissa esitettiin Alaskan kullankaivajista ja eskimoista kertova Nykyajan Klondyke ja päähineiden valmistuksesta kertova Olkihattujen valmistus Italiassa sekä kolme lyhyempää elokuvaa.
Pietarilaisen Aleksandr Drankovin tuottama näytelmäelokuva Stenka Razin on vuotta myöhempi kuin Salaviinanpolttajat eli vuodelta 1908. Venäläiset katsovat yleensä oman elokuvahistoriansa alkavan tästä vajaan kymmenen minuutin mittaisesta elokuvaesityksestä, jonka ensi-ilta oli 15. lokakuuta 1908 Pietarissa.
Vastaanotto

Ilmoitusten lisäksi ensimmäinen suomalainen näytelmäelokuva oli lehdistössä esillä vain niukkasanaisin kiitosmaininnoin. Kansan Lehden nimimerkki Lipon mukaan ”huvittava kuvasarja oli suomalainen Salaviinanpolttajat, jonka kreivi Louis Sparre on järjestänyt ja Kansallisteatterin näyttelijät esittäneet varsinaisesti Atelieri Apolloa varten”. Uusi Aura kirjoitti, että ”ohjelma oli varsin hauska saaden erityisen kotimaisen viehätyksen sen kautta, että siellä esitettiin ensimmäinen suomalainen kinematograaffinen näytelmä Salaviinanpolttajat, jossa esiintyvät päähenkilöt ovat Kansallisteatterin näyttelijöitä. Sangen hauskan kotoisen tunnelman sai kuvaa katsellessaan.”
Vaikka Salaviinanpolttajat olikin aiheeltaan ajankohtainen, lehdissä ei kommentoitu sen sisältöä ja suhdetta alkoholiin. Kansalaisjärjestöt alkoivat vuosina 1907–1908 huolestua Suomen siveettömyydestä, mutta elokuvien moraalittomuudessa kiinnitettiin lähinnä huomiota ulkomaalaisiin teoksiin.
Uusintaversio

Vuonna 2017 kerrottiin, että Juho Kuosmanen ohjaa elokuvasta uusintaversion. Tuotantoryhmä oli lähes sama kuin Kuosmasen elokuvassa Hymyilevä mies. Elokuvan ensi-ilta oli 23. huhtikuuta 2017 Tampereella Loud Silents -tapahtumassa. Elokuva oli tilattu nimenomaan tähän tapahtumaan ja se juhlisti Suomen itsenäisyyden 100-vuotisjuhlaa. Uusintaversion pääosissa olivat Jaana Paananen ja Juha Hurme. Elokuva oli katsottavissa Yle Areenassa vuoteen 2022 asti.
Molėtain kunnallispiiri

| Molėtain kunnallispiiri (Molėtų rajono savivaldybė) |
| --- | --- |
 vaakuna

Valtio:   Liettua
Lääni:  Utenan lääni
Hallinnollinen keskus:  Molėtai
Pinta-ala:  
 – Kokonaispinta-ala:  1368 km²
Väkiluku (2008):  23 187
 – Väestötiheys:  18,6 as./km²
Infobox OKVirheellinen NIMI-arvo: 
Molėtain kunnallispiiri (liett. Molėtų rajono savivaldybė) on yksi Liettuan kuudestakymmenestä kunnallispiiristä, joka sijaitsee Utenan läänissä. Vuonna 2008 kunnallispiirin väkiluku oli 23 187 asukasta (13,4 % läänin väkiluvusta).
Kunnallispiirin hallinnollisena keskuksena toimii Molėtain kaupunki.
Asutuskeskukset > Kaupungit

Molėtai
Asutuskeskukset > Kauppalat

Giedraičiai
Balninkai
Alanta
Videniškiai
Joniškis (Molėtai)
Asutuskeskukset > Kylät

Naujasodis
Suginčiai
Toliejai
Inturkė
Mustakaulakotinga

| Mustakaulakotinga |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Kotingat Cotingidae
Suku::  Punapyrstökotingat Phoenicircus
Laji::  nigricollis
Kaksiosainen nimi
 Phoenicircus nigricollis  Swainson, 1832 
Katso myös
   Mustakaulakotinga Wikispeciesissä   Mustakaulakotinga Commonsissa 
Infobox OKNimi-testi OKIUCN-testi OK: 
Mustakaulakotinga (Phoenicircus nigricollis) on kotingojen heimoon kuuluva varpuslintu.
Levinneisyys

Mustakaulakotingaa tavataan Brasiliassa, Kolumbiassa, Ecuadorissa, Perussa ja Venezuelassa. Lajia on kuvattu harvinaiseksi ja laikuttaisesti esiintyväksi, ja sen kannankehitys on laskeva. Sen ei kuitenkaan uskota olevan vaarassa, ja laji on luokiteltu elinvoimaiseksi.
Mustis

| Øyvind Johan Mustaparta |
| --- | --- |

Henkilötiedot
Syntynyt: 10. syyskuuta 1979 (ikä 45)
Ammatti:  muusikko, lauluntekijä
Muusikko
Taiteilijanimi:  Mustis
Tyylilajit:  sinfoninen black metal, hard rock
Soittimet:  kosketinsoitin, piano, viulu, panhuilu
Yhtyeet:  Dimmu Borgir (1998-2009) Susperia
  [ Muokkaa Wikidatassa ] [ ohje ]  
Mustis (oik. Øyvind Johan Mustaparta, s. 10. syyskuuta 1979) on norjalainen kosketinsoittaja. Mustis tunnetaan parhaiten norjalaisen sinfonisen black metal -yhtyeen Dimmu Borgirin kosketinsoittajana vuosina 1998–2009.
Dimmu Borgir

Mustis liittyi Dimmu Borgiriin vuonna 1998. Hän ja yhtyeen laulaja Shagrath olivat ystäviä jo ennen kuin Mustis liittyi yhtyeeseen[lähde? ]. Mustis loi tunnelmaa yhtyeen musiikkiin melodisilla kosketinosuuksilla. Tämän voi havaita esimerkiksi "Progenies of the Great Apocalypse" -kappaleesta albumilta Death Cult Armageddon. Hänen ensimmäinen live-esiintymisensä oli Dynamo Open Air -festivaalilla kesällä 1998.
Syksyllä 2009 Mustis erotettiin Dimmu Borgirista samaan aikaan basisti ICS Vortexin kanssa.
Mustiksen sukunimi Mustaparta on suomea. Hänen siskonsa on muotibloggaaja Hanneli Mustaparta.
Musiikkivuosi 1988

Musiikkivuosi 1988 käsittelee vuoden 1988 tärkeitä musiikkitapahtumia, uutisia ja julkistuksia.
Julkaisuja

2 Live Crew’n albumi Move Somethin’ julkaistiin
Paula Abdulin esikoisalbumi Forever Your Girl julkaistiin
Climie Fisherin esikoisalbumi Everything julkaistiin
Egyptian Loverin albumi Filthy julkaistiin
J. J. Fadin esikoisalbumi Supersonic julkaistiin
Johnny Hates Jazzin esikoisalbumi Turn Back the Clock julkaistiin
Albert Järvisen sooloalbumi Braindamage – Or Still Alive julkaistiin
Information Societyn esikoisalbumi Information Society julkaistiin
Iron Maidenin albumi Seventh Son of a Seventh Son julkaistiin
Metallican albumi ...And Justice for All julkaistiin
Pailheadin ensimmäinen ja viimeinen EP-levy Trait julkaistiin
Pixiesin esikoisalbumi Surfer Rosa julkaistiin
When in Romen esikoisalbumi When in Rome julkaistiin
Kilpailuja

Eurovision laulukilpailu 1988
Musiikkivuosi 1991

Musiikkivuosi 1991 käsittelee vuoden 1991 tärkeitä musiikkitapahtumia, uutisia ja julkistuksia.
Julkaisuja

Nirvana-yhtyeen albumi Nevermind julkaistiin
Sentenced-yhtyeen ensimmäinen albumi Shadows of the Past julkaistiin
Alice Cooper – Hey Stoopid
Cynthia – Cynthia II
Beherit – The Oath of Black Blood
Carcass – Necroticism: Descanting the Insalubrious
Cannibal Corpse – Butchered at Birth
Death – Human
Guns N' Roses – Use Your Illusion I ja II
Metallica – Metallica
Michael Jackson – Dangerous
Mint Condition – Meant to Be Mint
Nuclear Assault – Out Of Order
Juice Leskinen - Taivaan kappaleita
U2 – Achtung Baby
Pearl Jam – Ten
Red Hot Chili Peppers – Blood Sugar Sex Magik
R.E.M. – Out of time
Roxette – Joyride
Soundgarden – Badmotorfinger
Queen – Innuendo ja Greatest Hits II (Queen)
Seal – Seal
Sepultura – Arise
2Pac - 2Pacalypse Now
Dire Straits - On Every Street
Kilpailuja

Eurovision laulukilpailu 1991
Musiikkivuosi 1995

Musiikkivuosi 1995 käsittelee vuoden 1995 tärkeitä musiikkitapahtumia, uutisia ja julkistuksia.
Julkaisuja

Alanis Morissetten albumi Jagged Little Pill julkaistiin
Atari Teenage Riotin esikoisalbumi Delete Yourself! julkaistiin
Rammsteinin esikoisalbumi Herzeleid julkaistiin
28. maaliskuuta – Soul for Realin esikoisalbumi Candy Rain julkaistiin
13. kesäkuuta – Björkin Post julkaistiin.
2. lokakuuta – Iron Maiden julkaisi The X Factor -albumin
2. lokakuuta – Oasis julkaisi (What’s the Story) Morning Glory? -albumin
Kilpailuja

Eurovision laulukilpailu 1995
Jean Sibelius -viulukilpailu
Mecklenburg-Etu-Pommerin maapäivät

| Mecklenburg-Etu-Pommerin maapäivät |
| --- | --- |
 
Tyyppi
Tyyppi:  yksikamarinen
Edustajia:  79 Maapäivien nykyinen koostumus puolueittain
Kokouspaikka
 Schweriner Schloss, jossa maapäivät kokoontuu.
 Maapäivien istuntosali sisältä
Osavaltion yhden edustajan vaalipiirien voittajat puolueittain vuoden 2021 maapäivävaaleissa.
Mecklenburg-Etu-Pommerin maapäivät (saks. Landtag Mecklenburg-Vorpommern) on Saksan osavaltion Mecklenburg-Etu-Pommerin yksikamarinen kansanedustuslaitos. Se kokoontuu Schwerinissä kaupungin linnassa (Schweriner Schloss). Sen päätehtäviin kuuluu mm. ministeripresidentin (osavaltion pääministerin) valinta, osavaltion hallituksen parlamentaarinen valvonta ja osavaltion lainsäädännön hyväksyminen. Nykyisillä vuonna 2016 valituilla maapäivillä on 71 edustajaa.
Historia

Mecklenburg-Etu-Pommerin maapäivät perustettiin vuonna 1946 Neuvostoliiton miehitysalueella ja lakkautettiin 1952 Itä-Saksan toimesta, kun maassa lakkautettiin kaikki osavaltiot. Maapäivät perustettiin uudestaan Saksojen jälleenyhdistymisen jälkeen.
Vaalitapa

Vaalit suoritetaan samantyyppisellä vaalitavalla kuin Saksan liittopäivien vaalit. Äänestäjällä on kaksi ääntä, ensimmäinen ääni, joka annetaan yhden edustajan vaalipiirin ehdokkaalle ja toinen ääni, joka annetaan puoluelistalle. Ensimmäisellä äänellä valitaan 36 paikkaa yhden edustajan vaalipiireistä ja 35 paikkaa jaetaan suhteellisesti puoluelistoilta. Vaaleihin on asetettu 5 % äänikynnys, joka puolueen täytyy ylittää saadakseen edustajia. Lisäksi jokainen yhden edustajan vaalipiireissä saatu paikka tarkoittaa yhtä paikkaa vähemmän puoluelistoilta. Jos puolue kuitenkin voittaa enemmän paikkoja vaalipiireissä kuin sillä on ääniosuuden mukaan oikeus, nämä paikat jäävät puolueelle ja ne hyvitetään muille puolueille niin että maapäivien suhteellisuus säilyy. Tällöin maapäivien edustajamäärä kasvaa.
Aiheesta muualla

Wikimedia Commonsissa on kuvia tai muita tiedostoja aiheesta .
Maapäivien viralliset sivut (saksaksi)
Osavaltion perustuslaki (saksaksi)
Saksan osavaltioparlamentit
Ala-Saksin maapäivät
Baden-Württembergin maapäivät
Baijerin maapäivät
Berliinin edustajainhuone
Brandenburgin maapäivät
Bremische Bürgerschaft
Hamburgische Bürgerschaft
Hessenin maapäivät
Mecklenburg-Etu-Pommerin maapäivät
Nordrhein-Westfalenin maapäivät
Rheinland-Pfalzin maapäivät
Saarlandin maapäivät
Saksin maapäivät
Saksi-Anhaltin maapäivät
Schleswig-Holsteinin maapäivät
Thüringenin maapäivät
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Landtag of Mecklenburg-Vorpommern
Käännös suomeksi
Mongolianmaksaruoho

| Mongolianmaksaruoho |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Saxifragales
Heimo::  Maksaruohokasvit Crassulaceae
Suku::  Aasianmaksaruohot Phedimus
Laji::  hybridus
Kaksiosainen nimi
 Phedimus hybridus  (L.) 't Hart 
Synonyymit
 Sedum hybridum L. 
Katso myös
   Mongolianmaksaruoho Commonsissa 
Infobox OKNimi-testi OK: 
Mongolianmaksaruoho (Phedimus hybridus) on kuivissa, aurinkoisissa ja puolivarjoisissa paikoissa viihtyvä, maksaruohokasveihin (Crassulaceae) kuuluva kasvi, joka kukkii runsain keltaisin kukin.
Kuvaus

Mongolianmaksaruoho kasvaa 10–25 senttimetriä korkeaksi; osa varsista on kukattomia. Sen lehdet ovat kooltaan noin 40×20 millimetriä, vastapuikeita, vihreitä, mutta kärjistä punertavia, tylppähampaisia.
Kukinta ja lisääntyminen

Mongolianmaksaruoho kukkii heinä–elokuussa. Kukkia on runsaasti litteissä kukinnoissa. Kukinto on harsu viuhko. Kukkien teriöissä viisi keltaista terälehteä.
Levinneisyys

Mongolianmaksaruohoa kasvaa Venäjällä Itä- ja Keski-Siperian etelä ja keskiosissa sekä Keski-Aasiassa kivisillä ja soraisilla alueilla pääasiassa vuoristoseuduilla, harvemmin metsäisillä alueilla. Se on myös kotiutunut Pohjois-Eurooppaan. Suomessa sitä viljellään koristekasvina puutarhoissa, kuten peitekasvina kivikkopuutarhoissa, ja sitä tavataan myös viljelykarkulaisena.
Aiheesta muualla

Mongolianmaksaruoho – Sibirskt fetblad, Sedum hybridum Särkän perennataimisto. Viitattu 9.1.2019.
Sedum hybridum Plantsam.com – Plant identification. Viitattu 9.1.2019 (englanniksi).
Sedum albomarginatum Flora of North America @ efloras.org. Viitattu 9.1.2019 (englanniksi).
Sedum L. Nic.funet.fi. Viitattu 9.1.2019.
Musiikkivuosi 1990

Musiikkivuosi 1990 käsittelee vuoden 1990 tärkeitä musiikkitapahtumia, uutisia ja julkistuksia.
Julkaisuja

AC/DC – The Razors Edge
Anthrax – Persistence of Time
Bell Biv DeVoe – Poison
Cybotron – Clear
Cynthia – Cynthia
Dr. Alban – Hello Afrika
Johnny Gill – Johnny Gill
Hi-Five – Hi-Five
Iron Maiden – No Prayer for the Dying
Judas Priest – Painkiller
Megadeth – Rust in Peace
Pantera – Cowboys from Hell
Pet Shop Boys – Behaviour
Slayer – Seasons in the Abyss
Stone – Colours
Ralph Tresvant – Ralph Tresvant
Kilpailuja

Eurovision laulukilpailu 1990
Jean Sibelius -viulukilpailu
Mongolianhevonen

| Mongolianhevonen |
| --- | --- |

Tyyppi::  pienikokoinen
Alkuperä ja nimet
Alkuperämaa::  Mongolia
Polveutuminen::  Przewalskinhevonen[lähde? ]
Ominaisuudet
Korkeus::  noin 127–147 cm
Värit::  musta, ruunikko, hallakko muita
Mongolianhevonen (mong. Адуу, aduu, ”hevonen”) on Mongoliasta kotoisin oleva hevosrotu. Rodun on väitetty säilyneen pääosin ennallaan Tšingis-kaanin (k. 1227) ajoista asti[lähde? ]. Perinteiseen tapaan paimentolaisina elävillä mongoleilla on yhä hallussaan yli kolme miljoonaa eläintä, mikä on enemmän kuin maan ihmispopulaatio. Pienestä koostaan huolimatta mongolianhevoset kuuluvat hevosiin, eivät poneihin.
Mongoliassa hevoset elävät ulkona ympäri vuoden (jopa 30 °C kesäisin aina −40 °C talvella) ja etsivät ruokansa itse. Tamman maidosta valmistetaan kansallisjuomaa airagia ja joitain eläimiä teurastetaan lihoiksi. Tämän lisäksi niitä käytetään työ- ja ratsastushevosina niin paimentolaisten päivittäisessä arjessa kuin hevoskilpailuissa.
Ominaisuudet

Mongolianhevoset ovat tanakoita, ja niillä on suhteellisen lyhyet jalat ja iso pää. Ne muistuttavat paljon przewalskinhevosia. Harja ja häntä ovat pitkät, ja jouhia käytetään usein köysien punomiseen; häntäjouhia voi käyttää soittimen jousien rakentamisessa. Kaviot ovat hyvin kestävät, ja harvat hevosista on kengitetty.
Mongolianhevoset ovat taloudellisia, työläitä, jokseenkin ovelia[lähde? ] ja varmakulkuisia vaikeassa maastossa. Useimpien annetaan vaellella vapaana, ja vain pieni määrä ratsastushevosia vangitaan ja pidetään kiinni. Kun eläin tottuu ratsastajaan, se on rauhallinen ja luotettava.
Käyttö

Mongolien käyttämä satula on hyvin pitkä, ja siinä on puinen kehys. Se sallii vain osittaisen liikkeenhallinnan. Useimmissa tilanteissa hevonen päättää kulkea omillaan, kun ratsastajalla on muuta tekemistä, esimerkiksi karjan paimentamista. Hyvin usein hevonen päättää laukata.
Kilpahevoset lapsi selässään voivat laukata yli 35 kilometriä kerralla. Ne opetetaan laukkaamaan vaikka hukkaisivat ratsastajansa. Tällaisissa tilanteissa ne täytyy pysäyttää maalivyöhykkeellä, jolla on apulaisia erityisesti tätä varten.
Hevoset mongolien kulttuurissa

Hevosia vaalitaan paljon mongolikulttuurissa, erityisesti paimentolaisten keskuudessa, joille hevoset ovat hyvin tärkeitä päivittäisessä elämässä ja toimeentulossa. Hevoskilpailut ovat toiseksi suosituin tapahtuma Mongoliassa, perinteisen painin viedessä etusijan. Mongolianhevoset olivat avaintekijä keskiaikaisen Mongolivaltakunnan valtauksessa. On olemassa lauseenparsi, jonka mukaan ”Mongoli ilman hevosta on kuin lintu ilman siipiä.” Tšingis-kaani puolestaan on väittänyt, että ”Maailman valloittaminen ratsain on helppoa. Laskeutuminen satulasta ja hallitseminen, se on vaikeaa.”[lähde? ]
Hevonen on perinteinen lahja poikalapsille näiden täyttäessä kolme vuotta. Monia hevosia omistavaa paimentolaista pidetään varakkaana, ja monien hyväkuntoisten hevosten omistamista kunniallisena. Mongolit eivät juuri koskaan tapa hevosia ravinnoksi, ellei ole aivan pakko eikä karjaa tai lampaita ole saatavilla. Kullakin mongolilla on yleisesti oma suosikkihevosensa, joka perheenjäsenellä omansa sukupuolesta riippumatta. Jotkut ansaitsevat hevosensa kovalla työllä.